**Канспект занятка па адукацыйнай вобласці “Развіццё маўлення і культуры маўленчых зносін”**

**Тэма: “Грыбы, ягады”**

Праграмныя задачы: вучыць дзяцей уважліва слухаць і адказваць на пытанні выхавальніка поўным сказам; пабуджаць дзяцей да ўдзелу ў гутарцы, да звязных выказванняў, вучыць дзяцей правільна называць прадметы і іх колер, велічыню; вучыць утвараць назоўнікі пры дапамозе памяншальна-ласкальных суфіксаў;развіваць уяўленне, памяць: выхоўваць дабразычлівасць.

Матэрыял: карткі з выявамі лясных ягад і грыбоў; два кошыкі розных колераў і памераў.
 **Ход [занятка](http://urok.shkola.of.by/kanspekt-zanyatka-pa-vishici-tema-charonaya-igolachka.html)**

В. Якая зараз пара года? (восень). Па чым вы здагадаліся, што зараз восень? (дзеці называюць прыкметы восені). Восенню ў лесе вельмі прыгожа. Што расце ў лесе? (дрэвы, кусты, грыбы, ягады…). Сёння мы з вамі адправімся ў лес. [Раз мы сказалі](http://urok.shkola.of.by/adroznivajce-ne-raz-mnoga-raz-chasta--ni-razu-nikoli-ne-adzin.html), што ў лесе растуць грыбы і ягады, то мы можам назбіраць іх у лесе. Куды мы будзем збіраць грыбы і ягады? (у кошык). Вось мы возьмем два кошыкі на грыбы і ягады. Лес недалёка і мы пойдзем пяшком (дзеці ідуць па кругу за выхавацелем):

- Мы ішлі, ішлі, ішлі

І [да рэчкі падышлі](http://urok.shkola.of.by/pershaya-susvetnaya-vajna-1914--1918.html),

Мост перайшлі і далей пайшлі.

Мы ішлі, ішлі, ішлі

І да ямы падышлі.

Яму мы абышлі

І далей пайшлі.

Мы ішлі, ішлі, ішлі

І ў лес прыйшлі.

В.: Вось мы і прыйшлі ў лес. Паглядзіце [навокал і назавіце ласкава](http://urok.shkola.of.by/lislivaya-lisa-lisa-lisliva-i-laskava.html), што вы бачыце. Праводзіцца дыд. гульня “Назаві ласкава” (Лес – лясок, дрэва – дрэўца, галіна – галінка, ліст – лісток, куст – кусцік, пень – пянёк, грыб – грыбочак, вецер – ветрык, сонца – сонейка, птушка – [птушачка](http://urok.shkola.of.by/ti-napena-vedaesh-shto--kitai-se-jihari-kitajci-i-sam-imperata.html), …).

В. На палянку мы зойдзем, шмат ягад набярэм. У нас ёсць два кошыкі. Гэта які? (карычневы і вялікі), а гэты? (жоўты і маленькі). У [вялікі мы будзем збіраць грыбы](http://urok.shkola.of.by/dzeci--nashaya-buduchinya-mova--nash-skarb-nasha-gistoriya-zah.html), а ў маленькі – ягады.

Праводзіцца дыд.гульня “Назбірай лясных ягад” (Разложаны карткі выявай уніз. Дзіця бярэ картку, называя ягаду і кладзе ў кошык).

В.: Вось мы і назбіралі ягад. Па лясочку мы прайдзем і грыбочкаў сабярэм.

У які кошык мы будзем збіраць грыбы? (у карычневы, вялікі). Праводзіцца дыд.гульня “Сабяры грыбы ў кошык”.

В.: Расце пад асінаю грыб -… (падасінавік). Якая ў яго шляпка? (чырвоная). Якога колеру ножка? (белая). Доўгая ці кароткая? (доўгая). Кладуць у кошык.

-Расце пад бярозаю грыб - ..(падбярозавік). Якая шляпка ў падбярозавіка? (карычневая). Якога колеру ножка? (шэрая). Кладуць у кошык.

-Грыб з масляным бокам -…(масляк). Якога колеру ў яго шляпка? (карычневага, ліпкая). Якога колеру ножка? (шэрая). Які сам грыб: вялікі ці маленькі? (маленькі). Кладуць у кошык.

-Грыб жоўты, як сонейка -…(лісічка). Якога колеру грыб? (жоўтага). Якая ў яго шляпка? Якая ножка? Кладуць грыб у кошык.

-Грыб, як ліса рыжы -…(рыжык). Якога колеру грыб? (аранжавага). А гэты грб самы галоўны ў лесе -…(белы грыб, баравік). Якога колеру шляпка? (карычневага). Якога колеру ножка? (белага). Які гэта грыб па памеры? (Вялікі).

В.: Колькі грыбоў мы сабралі? (Многа).

В.: Вы мабыць прытаміліся збіраючы грыбы. [Давайце паслухаем](http://urok.shkola.of.by/dzeci--nashaya-buduchinya-mova--nash-skarb-nasha-gistoriya-zah.html), як ціха ў лесе (слухаюць).

-Рукі паднялі і памахалі

Вецер калыша ліству.

Локці сагнулі, кісці страхнулі.

Вецер сдувае расу.

Рукі паднялі і памахалі

Птушкі на юг адлятаюць ад нас.

Як яны сядуць – [мы вам пакажам](http://urok.shkola.of.by/vam--nathnennya-i-starannya-vam--nathnennya-i-starannya.html)

Рукі злажыўшы назад.

В. А зараз нам трэба адпраўляцца дадому.

Мы ішлі, ішлі, ішлі

І да рэчкі падышлі….

Мы ішлі, ішлі, ішлі

І ў дзіцячы сад прыйшлі.

В.: Вось мы і прыйшлі у сад, адзе мы з вамі пабывалі? (У лесе). Што мы там бачылі? Што назбіралі? Спадабалася вам у асеннім лесе? (Адказы дзяцей).